b'\n_START_ARTICLE_\nTver\xc5\xb3 vidurin\xc4\x97 mokykla\n_START_SECTION_\nIstorija\n_START_PARAGRAPH_\n1804 m. \xc4\xafkurta Tver\xc5\xb3 parapin\xc4\x97 mokykla. Per savo gyvavimo laikotarp\xc4\xaf mokykla yra buvusi pradin\xc4\x97, septynmet\xc4\x97, a\xc5\xa1tuonmet\xc4\x97, yra vadinusis progimnazija. 1853 m. mokykloje mok\xc4\x97si 35 vaikai. _NEWLINE_1908 m. mokykloje prad\xc4\x97jo mokytojauti lietuvis mokytojas Zigmas Kundrotas, v\xc4\x97liau \xe2\x80\x93 Antanas Vireli\xc5\xabnas. 1910 m. mokyklai pastatytas naujas pastatas. Joje yra dirbusios i\xc5\xa1kilios \xc5\xa1io kra\xc5\xa1to mokytojos Zagorskait\xc4\x97 ir Bu\xc5\xa1mait\xc4\x97._NEWLINE_1936 m. prie pradin\xc4\x97s mokyklos \xc4\xafsteigti du nauji skyriai \xe2\x80\x93 penktas ir \xc5\xa1e\xc5\xa1tas. 1946 m. atidaryta Tver\xc5\xb3 progimnazija. 1949\xe2\x80\x931956 m. veik\xc4\x97 Tver\xc5\xb3 septynmet\xc4\x97 mokykla. Nuo 1956 m. rugs\xc4\x97jo m\xc4\x97n. mokykla buvo vidurin\xc4\x97. Pirm\xc4\x85j\xc4\x85 abiturient\xc5\xb3 laid\xc4\x85 mokykla i\xc5\xa1leido 1962 m. pavasar\xc4\xaf. 1956 m. neveik\xc4\x97 9 ir 10 klas\xc4\x97s. 1961 m. mokykla reorganizuota \xc4\xaf a\xc5\xa1tuonmet\xc4\x99. Tuo laiku jai vadovavo Z. Vitkus, 1962\xe2\x80\x931963 m. E. Adomavi\xc4\x8dien\xc4\x97. \xc5\xa0iuo periodu u\xc5\xbebaigtas statyti naujas m\xc5\xabrinis mokyklos priestatas. 1965 m. mokykla v\xc4\x97l reorganizuota \xc4\xaf vidurin\xc4\x99. Joje mok\xc4\x97si 346 mokiniai. 1978\xe2\x80\x931983 m. mokyklos direktor\xc4\x97 buvo A. Petro\xc5\xa1ien\xc4\x97. J\xc4\x85 pakeit\xc4\x97 A. S\xc5\xabd\xc5\xbeiuvien\xc4\x97, kuri mokyklai vadovauja ir dabar._NEWLINE_1991 m. \xc4\xafkurta dabartin\xc4\x97 vidurin\xc4\x97 mokykla. 1995 m. vasario 14-16 d. suorganizuota pirmoji jaun\xc5\xb3j\xc5\xb3 istorik\xc5\xb3 konferencija \xe2\x80\x9eLietuvos valstybingumo raidos bruo\xc5\xbeai, nepriklausomyb\xc4\x97s kov\xc5\xb3 idealai\xe2\x80\x9c, kurioje dalyvavo septyni\xc5\xb3 mokykl\xc5\xb3 atstovai. Buvo perskaityti \xc5\xa1e\xc5\xa1i prane\xc5\xa1imai. Pirmosios konferencijos s\xc4\x97km\xc4\x97 skatino tolesniems darbams, konferencijos tapo kasmet\xc4\x97s._NEWLINE_2001\xe2\x80\x932002 mokslo metais Tver\xc5\xb3 vidurin\xc4\x97je mokykloje mok\xc4\x97si 290 mokini\xc5\xb3. 2004 m. mokykloje mok\xc4\x97si apie 270 mokini\xc5\xb3, dirbo 25 pedagogai. 2005 m. renovuoti mokyklos pastatai: pakeisti langai, stogo danga, perda\xc5\xbeytos vidaus sienos, grindys, sporto sal\xc4\x97je \xc4\xafrengtos naujos krep\xc5\xa1inio lentos, \xc5\xa1iuolaikin\xc4\x97 grind\xc5\xb3 danga. 2008 m. baigti Tver\xc5\xb3 miestelio ai\xc5\xa1k\xc4\x97s rekonstrukcijos darbai, sutvarkyta mokyklos aplinka, \xc4\xafrengti nauji takeliai.'